पाएं अपने शहर की ताज़ा ख़बरें और फ्री ई-पेपरडाउनलोड करें
मंडलेश्वर वन विभाग के वन क्षेत्र जाम गेट पर गुरुवार दोपहर को जंगल में आग लग गई थी। तेज हवा के कारण कुछ समय में जंगल में आग फैल गई थी। आसपास के ग्रामीणों ने वन विभाग को इसकी सूचना दी लेकिन कोई भी जिम्मेदार यहां नहीं पहुंचा। करीब तीन दिन तक आग लगने के कारण करीब वन क्षेत्र का 5 किमी का क्षेत्र जल गया। इसमें कई सूखे पेड़ व छोटे पेड़ जल गए। शुक्रवार रात को आग कम होने वन विभाग का अमला जंगल में पहुंचा। उन्होंने आग बुझाने का काम शुरू किया।
ग्रामीण जितेंद्र भाबर व मुकेश डाबर ने बताया गुरुवार दोपहर को जंगल क्षेत्र से धुंआ उठना शुरू हुआ था। रात के समय जंगल में आग की बढ़ी लपटें दिखाई दे रही थी। यह आग वाचू पाइंट से जाम गेट के करीब 5 किमी का क्षेत्र में लगी हुई दिखाई दे रही थी।
इस संबंध में आसपास के ग्रामीणों ने वन विभाग को सूचना दी थी लेकिन इसके बाद भी न तो कई अधिकारी पहुंचा न ही कर्मचारी वहां राहत कार्य के लिए पहुंचे। शुक्रवार दिनभर आग लगी रही। शुक्रवार रात को जब आग कम हुई तो वन विभाग का अमला आग बुझाने पहुंचा। शनिवार सुबह भी आग बुझाने का काम किया जा रहा था।
चढ़ाई होने से नहीं बुझा पा रहे थे आग, हवा के कारण अधिक फैली
कर्मचारियों ने बताया वन विभाग के जिस क्षेत्र में आग लगी हुई थी, वहां चढ़ाई है। इसके कारण वहां पहुंचना मुश्किल रहता है। दो दिन से तेज हवा चलने के कारण आग तेजी से जंगल में फैल रही थी। इस कारण आग बुझाने में देरी हो रही थी।
कर्मचारियों ने बताया आग बुझाने के लिए कोई संसाधन नहीं है। यहां पर आग लगने वाले स्थान से कुछ दूरी पर सुखे पत्तों को हटाकर सफाई कर दी जाती है। इसके कारण आग आगे नहीं फैलती है। कई स्थानों पर हरे पत्तों से मारकर आग पर काबू पाया जाता है।
किसान खेतों में लगाते हैं आग, जिसके कारण जल जाते हैं जंगल
वन विभाग के एसडीओ एमएस मौर्य ने बताया जंगल क्षेत्र से लगे कई किसानों के खेत हैं। जहां किसान पराली जलाने के लिए खेत में आग लगाते हैं। पराली जलाने में सावधानी नहीं होने के कारण आग जंगल में लग जाती है। तेज हवा के कारण तेजी से आग जंगल में फैल जाती है। कई असामाजिक तत्व भी जंगल में आग लगा देते हैं। यहां पर इसके अलावा आग लगने का अन्य कोई कारण नहीं है।
बुझाई जाएगी आग, नहीं हुआ है नुकसान
जाम गेट के क्षेत्र में अज्ञात कारण से आग लगी है। इसे बुझाने के लिए कर्मचारियों को निर्देश दिए जाएंगे। इस आगजनी में कोई नुकसान नहीं हुआ है। आगजनी की घटना को रोकने का प्रयास किया जाएगा। -एमएस मौर्य, एसडीओ वन विभाग बड़वाह
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn